Biskupiec
Biskupiec (saksa keeles Bischofsburg) on linn Poolas Warmia-Masuuria vojevoodkonnas Olsztyni maakonnas, Biskupieci valla halduskeskus. Biskupiec asub Olsztyni kesklinnast umbes 33 km idakirdes. Biskupiec sai linnaõigused 1395. aastal. 1466. aastast oli Poola Kuningriigi koosseisus. Esimese Poola jagamise tagajärjel läks 1772. aastal Preisi kuningriigi võimu alla. Tagasi Poola koosseisu läks 1945. aastal.